PMIndiaData/PMIndiaSum huggingface dataset:
సూర‌త్ లో అత్యాధునిక ఆసుప‌త్రి ని ప్రారంభించిన ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ నేడు సూర‌త్ లో అత్య‌ధునాత‌న సూప‌ర్ స్పెశాలిటీ స‌దుపాయాల తో కూడిన రసీలాబెన్ సేవంతిలాల్ శాహ్ వీనస్ హాస్పిట‌ల్ ను ప్రారంభించారు. ఈ ఆసుప‌త్రి ఆయుష్మాన్ భార‌త్ ప‌థ‌కం లో భాగం గా ప్ర‌జ‌ల కు కూడా సేవ‌లను అందించ‌నుండటం పట్ల ఆయన హర్షం వ్యక్తం చేశారు. జ‌న స‌మూహాన్ని ఉద్దేశించి ప్ర‌ధాన మంత్రి ప్ర‌సంగిస్తూ, ఒక ఆరోగ్య‌వంత‌మైన భార‌త‌దేశం కోసం త‌న ప్ర‌భుత్వం కృషి చేస్తోంద‌న్నారు. ప్ర‌భుత్వం తీసుకొన్న పేద‌ల‌ అనుకూల‌ నిర్ణ‌యాల‌ ను గురించి ఆయ‌న ప్ర‌స్తావించారు. ‘ప్ర‌ధాన మంత్రి సుర‌క్షిత్ మాతృత్వ అభియాన్’ తో పాటు ‘మిశ‌న్ ఇంద్ర‌ధ‌నుష్’ వంటి కార్య‌క్ర‌మాలు ప్ర‌సూతి మ‌ర‌ణాల రేటు ను త‌గ్గించ‌డం లో ఒక కీల‌క‌మైన పాత్ర‌ ను పోషించిన‌ట్లు ఆయ‌న చెప్పారు. ఎర్ర కోట లో ప్ర‌ధాన మంత్రి చేసిన ‘స్వ‌చ్ఛ‌త అభియాన్’ ప్ర‌క‌ట‌న ను గేలి చేసిన వారికి ఆయ‌న దీటు గా స‌మాధాన‌మిస్తూ, ప్ర‌స్తుతం ముమ్మ‌ర పారిశుధ్య కార్య‌క్ర‌మం కార‌ణం గా జ‌నాభా లో 97 శాతం మంది కి ప‌రిశుభ్ర‌మైన టాయిలెట్ లు అందుబాటులోకి వచ్చాయని వెల్లడించారు. వ్యాధి నివార‌క ఆరోగ్య సంర‌క్ష‌ణ యొక్క ప్రాముఖ్యాన్ని కూడా ఆయ‌న స్ప‌ష్టం చేస్తూ, వెల్ నెస్ లో యోగా యొక్క భూమిక ను ప్ర‌పంచం గుర్తించిందని పేర్కొన్నారు. ‘ఆయుష్మాన్ భార‌త్’ ప‌థ‌కం పూర్తి గా ఒక స‌రికొత్త ఇకో సిస్ట‌మ్ ను ఆవిష్క‌రిస్తుంద‌ని, దీని ద్వారా మ‌రింత స్వ‌స్థమైనటువంటి భార‌త‌దేశాన్ని ఆవిష్క‌రించ‌డానికి వీల‌వుతుంద‌ని ప్ర‌ధాన మంత్రి చెప్పారు. ఈ ప‌థ‌కం రెండో అంచె నగరాల లోను, మూడో అంచె ల న‌గ‌రాల లోను కొత్త ఆసుప‌త్రుల ను ఏర్పాటు చేసేందుకు అండ‌ గా నిలుస్తుంద‌ని, త‌ద్వారా ఆరోగ్య సంర‌క్ష‌ణ రంగం లో ఉద్యోగ అవ‌కాశాలు కూడా పెరుగుతాయని ఆయ‌న వివ‌రించారు. ప్ర‌స్తుతం ప్ర‌జ‌ల‌ కు మరిన్ని జ‌న‌రిక్ ఔష‌ధాలు అందుబాటు లోకి వ‌చ్చాయ‌ని, ఇవి ఆరోగ్య సంర‌క్ష‌ణ వ్య‌యాన్ని త‌గ్గ‌ించడమే కాక అనేక విలువైన ప్రాణాల ను కూడా కాపాడుతాయన్నారు. ఆర్థికం గా బ‌ల‌హీన‌ంగా ఉన్న వ‌ర్గాల వారి కి 10 శాతం రిజ‌ర్వేశన్ కోటా ను ముందుగా అమ‌లు చేస్తున్నందుకు గుజ‌రాత్ ను ప్ర‌ధాన మంత్రి అభినందించారు.
‘టి20 బ్లయిండ్ క్రికెట్ వరల్డ్ కప్’ ను గెలుచుకొన్న జట్టు ప్ర‌ధాన మంత్రి శ్రీ న‌రేంద్ర మోదీ ని కలుసుకొంది

ప్ర‌ధాన మంత్రి శ్రీ న‌రేంద్ర మోదీ ‘టి20 బ్లయిండ్ క్రికెట్ వరల్డ్ కప్’ ను గెలుచుకొన్న జట్టుతో ఈ రోజు సమావేశమయ్యారు. ఈ సందర్భంగా ప్రధాన మంత్రి మాట్లాడుతూ, వారు సాధించిన విజయాలకుగాను వారిని అభినందించారు. భవిష్యత్తులో మరింత మెరుగైన ప్రతిభను ప్రదర్శించాలని వారికి ఆయన విజ్ఞ‌ప్తి చేశారు. వారి యొక్క ఏకాగ్రతను మరియు ప్రత్యేక కౌశలాన్ని ఆయన ప్రశంసించారు. వారు చేసిన పని దివ్యాంగులతో సహా లక్షలాది ప్రజలకు ప్రేరణనిస్తాయని ప్రధాన మంత్రి అన్నారు. జట్టు సభ్యులు సంతకాలు చేసిన ఒక బ్యాటును, ఒక బంతిని, ఇంకా ప్రధాన మంత్రి పేరుతో ఉన్న ఒక జట్టు జెర్సీ ని శ్రీ మోదీకి బహుమతిగా ఇచ్చారు. ప్రధాన మంత్రి కూడా తన సంతకంతో కూడిన ఒక బ్యాటును మరియు ఒక బంతిని జట్టు కు అందజేశారు.
దీపక్పూనియా కాంస్యాన్ని కొద్దిలో కోల్పోయారు, కానీ ఆయన మన మనసుల ను గెలుచుకొన్నారు:ప్రధాన మంత్రి

దీపక్ పూనియా కాంస్య పతకాన్ని కొద్దిలో కోల్పోయారని, అయితే ఆయన మన మనస్సుల ను గెలుచుకొన్నారని ప్రధాన మంత్రి శ్రీ నరేంద్ర మోదీ అన్నారు. ధైర్యాని కి, ప్రతిభ కు ఆయన మారుపేరు గా ఉన్నారని కూడా ప్రధాన మంత్రి అన్నారు. ‘‘ దీపక్ పూనియా కాంస్యాన్ని కొద్దిలో కోల్పోయారు. అయితే ఆయన మన హృదయాల ను గెలుచుకొన్నారు. ధైర్యాని కి, ప్రతిభ కు ఆయన మారుపేరు గా ఉన్నారు. దీపక్ తన భావి ప్రయత్నాల లో రాణించాలని కోరుకొంటూ ఆయన కు శుభాకాంక్షలు తెలియజేస్తున్నాను. #Tokyo2020 ’’ అని ప్రధాన మంత్రి ఒక ట్వీట్ లో పేర్కొన్నారు.
తిరుపతిలో కొత్త ఇండియన్ ఇన్ స్టిట్యూట్ ఆఫ్ సైన్స్ ఎడ్యుకేషన్ అండ్ రీసెర్చ్ కార్యకలాపాలు ప్రారంభం

2015-16 విద్యా సంవత్సరం నుంచి ఆంధ్ర ప్రదేశ్ లోని తిరుపతిలో ఒక కొత్త ఇండియన్ ఇన్ స్టిట్యూట్ ఆఫ్ సైన్స్ ఎడ్యుకేషన్ అండ్ రీసెర్చ్(ఐ ఐ ఎస్ ఇ ఆర్)ను తాత్కాలిక కేంపస్లో కార్యకలాపాలు ప్రారంభించే ప్రతిపాదనకు కేంద్ర మంత్రిమండలి ఆమోదం తెలిపింది. ఈ రోజు జరిగిన కేంద్ర మంత్రివర్గ సమావేశానికి ప్రధాన మంత్రి శ్రీ నరేంద్ర మోదీ అధ్యక్షత వహించారు. ఈ సంస్థ మొదట మూడు సంవత్సరాల పాటు (2015-18) విధులను నిర్వహించేందుకు రూ.137.30 కోట్లు ఖర్చు కాగలదని అంచనా. పూర్వ రంగం ఇదివరకటి ఆంధ్ర ప్రదేశ్ రాష్ట్రాన్ని భారత ప్రభుత్వం ఆంధ్ర ప్రదేశ్ పునర్ వ్యవస్థీకరణ చట్టం-2014 కింద ఆంధ్ర ప్రదేశ్ మరియు తెలంగాణ రాష్ట్రాలుగా విభజించిన తరువాత తీసుకున్నకొన్ని నిర్ణయాలలో జాతీయ ప్రాధాన్యం కలిగిన ఇండియన్ ఇన్ స్టిట్యూట్ ఆఫ్ సైన్స్ ఎడ్యుకేషన్ అండ్ రీసెర్చ్(ఐ ఐ ఎస్ ఇ ఆర్)ను అవశేష ఆంధ్ర ప్రదేశ్ రాష్ట్రంలో ఏర్పాటు చేయాలని తీసుకున్న నిర్ణయం కూడా ఒకటి. దరిమిలా, ఆంధ్ర ప్రదేశ్ రాష్ట్ర ప్రభుత్వం తిరుపతిలో ఐ ఐ ఎస్ ఇ ఆర్ కు ఒక శాశ్వత కేంపస్ నిర్మాణం కోసం యేర్పేడు మండలంలోని శ్రీనివాసపురం, పంగూరు, చిందేపల్లి గ్రామాలలో 244 ఎకరాల భూమిని కేటాయించింది. కాగా, ఇన్ స్టిట్యూట్ కు శాశ్వత కేంపస్ నిర్మాణం జరిగేటంత వరకు సైట్ సెలెక్షన్ కమిటీ సిఫారసు మేరకు 2015-16 విద్యా సంవత్సరానికి గాను ఐ ఐ ఎస్ ఇ ఆర్ను తిరుపతిలోని శ్రీ రామ ఇంజినీరింగ్ కాలేజీలో తాత్కాలిక కేంపస్ నుంచే విధులను ప్రారంభించేటట్లుగా నిర్ణయం తీసుకున్నారు.
మేక్ ఇన్ ఇండియా సెంటర్ ప్రారంభించిన అనంతరం, ప్రధాన మంత్రి సమక్షంలో అవ‌గాహ‌న‌పూర్వ‌క ఒప్పంద ప‌త్రాల (ఎంఒయు ల‌) మార్పిడి

1) ఎల్ సిడి ఎఫ్ ఎ బి ఏర్పాటుకు మహారాష్ర్ట పారిశ్రామికాభివృద్ధి సంస్థ కు, ట్విన్ స్టార్ (హోల్డింగ్ కంపెనీ స్టెరిలైట్)కు మ‌ధ్య‌ అవ‌గాహ‌న‌పూర్వ‌క ఒప్పందం. భార‌త‌దేశంలో ఈ త‌ర‌హా ప్రాజెక్టు ఇదే మొట్ట‌మొద‌టిది. దీనికి ప్ర‌తిపాదించిన పెట్టుబ‌డి రూ.20,000 కోట్లు. ఈ ప్రాజెక్టుకు తైవాన్ కు చెందిన‌ ఆట్రాన్ సాంకేతిక భాగ‌స్వామిగా ఉంటుంది. 2) విదర్భలో నారింజల‌ను పెంచే రైతులకు బాస‌ట‌గా నిల‌వ‌డానికి జ్యూస్ తయారీ క‌ర్మాగారం ఏర్పాటుకు మహారాష్ర్ట ప్ర‌భుత్వానికి చెందిన వ్య‌వసాయ‌, మార్కెటింగ్ విభాగానికి, మెస‌ర్స్ హిందుస్థాన్ కోకాకోలా బెవరేజెస్ ప్రైవేట్ లిమిటెడ్, జైన్ ఇరిగేషన్ ప్రైవేట్ లిమిటెడ్ కు మధ్య అవ‌గాహ‌న‌పూర్వ‌క ఒప్పందం. నారింజ రైతులకు అధిక విలువ ల‌భించేలా చూడ‌డం, లాభదాయకమైన ఉపాధిని అందించడం ప్రాజెక్టు ఉద్దేశాలు. ఒక్కొక్క క‌మ‌తం స‌గ‌టున 2 ఎక‌రాల మేర విస్త‌రించి ఉన్న‌రైతులు 5,000 మందికి ఈ ప్రాజెక్టు ప్ర‌యోజ‌న‌కారిగా ఉంటుంద‌ని భావిస్తున్నారు. 3) ”ఫాం టు ఫ్యాబ్రిక్” కార్యక్రమం కింద మహారాష్ర్ట పారిశ్రామికాభివృద్ధి సంస్థ కు, మెస‌ర్స్ రేమండ్ ఇండ స్ట్రీస్ కు మధ్య ఎంఓయు. లినెన్ యార్న్, ఫ్యాబ్రిక్, గార్మెంట్ల తయారీకి ఒక ప్రత్యేక యూనిట్ ను ఏర్పాటు చేయ‌డం కోసం రేమండ్ రూ.1,400 కోట్లు పెట్టుబ‌డి పెడుతుంది. అమరావతి జిల్లాలోని నంద్ గావ్ టెక్స్ టైల్ పార్క్ లో ఏర్పాటయ్యే ఈ యూనిట్ ఆ జిల్లా లోను, విదర్భ ప్రాంతం లోను పత్తిని కొనుగోలు చేస్తుంది. ఇక్క‌డి రైతులు దుస్థితిలో ఉండి నిరాశా నిస్పృహ‌ల‌తో వేసారి ఆత్మ‌హ‌త్య‌లు చేసుకుంటున్నారు.
9వ జాగ‌ర‌ణ్ ఫోర‌మ్‌లో రేపు ప్ర‌ధాన మంత్రి ప్ర‌సంగం- శ్రీ శ‌ర‌ద్ ప‌వార్ 75వ జ‌న్మ‌దిన వేడుక‌ల‌కు హాజ‌ర‌వ‌నున్న ప్ర‌ధాని

ప్ర‌ధాన మంత్రి శ్రీ న‌రేంద్ర మోదీ రేపు (గురువారం) న్యూఢిల్లీలో ‘9వ జాగ‌ర‌ణ్ ఫోర‌మ్‌’ స‌మావేశాన్నుద్దేశించి ప్ర‌సంగించ‌నున్నారు. అంతే కాకుండా, రేపు విజ్ఞాన్ భ‌వ‌న్‌లో జ‌ర‌గ‌నున్న కేంద్ర మాజీ మంత్రి శ్రీ శ‌ర‌ద్ ప‌వార్ 75వ జ‌న్మ‌దిన వేడుక‌ల‌కు కూడా ప్ర‌ధాన మంత్రి హాజ‌ర‌వుతారు.
శ్రీ కళ్యాణ్ సింహ్ కన్నుమూత పట్ల ప్రసార మాధ్యమాల కు ప్రధాన మంత్రి జారీ చేసిన ప్రకటన

ఇది మనకు అందరికి ఒక దు:ఖభరిత ఘడియ. కళ్యాణ్ సింహ్ గారి తల్లితండ్రులు ఆయన కు కళ్యాణ్ సింహ్ అని పేరు పెట్టారు. ఆయన తన తల్లితండ్రులు తనకు పెట్టిన పేరు ను సార్థకం అయ్యేటటువంటి మార్గం లో తన జీవనాన్ని గడిపారు. ఆయన తన యావత్తు జీవనాన్ని ప్రజల కళ్యాణం కోసం అంకితం చేశారు; మరి ఆయన దానినే తన జీవన మంత్రం గా చేసివేసుకొన్నారు. ఆయన తనను తాను భారతీయ జనతా పార్టీ కోసం, భారతీయ జన సంఘ్ కోసం, అలాగే మరి దేశం యొక్క ఉజ్జ్వల భవిష్యత్తు కోసం సమర్పణం చేశారు. భారతదేశం మూలమూల న కళ్యాణ్ సింహ్ గారి పేరు విశ్వాసానికి మరో పేరు గా మారిపోయింది. ఆయన నిబద్ధత కలిగినటువంటి ఒక నిర్ణేత; తన జీవన పర్యంతం ప్రజల కళ్యాణం కోసం పాటుపడుతూ వచ్చారు. ఆయన కు అప్పగించిన ఏ బాధ్యత ను నిర్వర్తించడం లో అయినా సరే.. అది ఒక శాసనసభ్యుని పదవి కావచ్చు, లేదా ప్రభుత్వం లో ఒక హోదా కావచ్చు, లేదా ఒక గవర్నరు గా కావచ్చు.. ఆయన ఇతరుల కు ఒక ప్రేరణ గా నిలచారు. సామాన్య ప్రజానీకం దృష్టి లో నమ్మకానికి ఒక గుర్తు గా ఆయన ఉండిపోయారు. దేశ ప్రజలు ఒక విలువైనటువంటి వ్యక్తి ని, ఒక సమర్థుడైన నాయకుడి ని కోల్పోయారు. ఆయన ఆదర్శాల ను అనుసరించడం ద్వారా, ఆయన కలల ను సాకారం చేయడం ద్వారా ఆయన లేని లోటు ను భర్తీ చేసుకొనేందుకు మనం ప్రయత్నాలు చేయవలసివుంది. ఆయన ఆత్మ ను ఆశీర్వదించవలసిందిగా, ఆయన లేని లోటు ను తట్టుకొనే సహన శక్తి ని ఆయన కుటుంబానికి ప్రసాదించవలసిందిగా కూడాను భగవాన్ శ్రీ రాముడి ని నేను ప్రార్థిస్తున్నాను. దు:ఖిస్తున్న వారందరి తో పాటు, ఆయన విలువల పట్ల, ఆయన ఆదర్శాల పట్ల, భారతదేశం సంస్కృతి– సంప్రదాయాల పట్ల నమ్మకం కలిగిన వారి కి సైతం భగవాన్ శ్రీ రాముడు శక్తి ని ఇవ్వు గాక. అస్వీకరణ: ప్రధాన మంత్రి ప్రసంగానికి ఇది ఉజ్జాయింపు అనువాదం. సిసలు ఉపన్యాసం హిందీ భాష లో సాగింది.
వుహాన్ స‌హాయ‌క కార్య‌క‌లాపాల ను ప్ర‌శంసించిన ప్ర‌ధాన మంత్రి

వుహాన్ లో చిక్కుకొన్న భార‌తీయుల ను త‌ర‌లించే కార్య‌క్ర‌మాన్ని నిర్వ‌హించిన ఆరోగ్య మంత్రిత్వ శాఖ మ‌రియు ఎయ‌ర్ ఇండియా అధికారులు కర్తవ్య పాలన లో కనబరచినటువంటి ఉన్నత స్థాయి నిబద్ధత ను ప్ర‌ధాన మంత్రి శ్రీ న‌రేంద్ర మోదీ ప్రశంసించారు. త‌ర‌లింపు కార్య‌క‌లాపాల లో పాలుపంచుకొన్న జ‌ట్టు స‌భ్యుల కు ఒక అభినంద‌న లేఖ ను ప్ర‌ధాన మంత్రి విడుద‌ల చేశారు. ఆ సిబ్బంది కి ప్రధాన మంత్రి లేఖ ను పౌర విమాన‌యాన శాఖ స‌హాయ మంత్రి అంద‌జేయ‌నున్నారు. విస్తృతం గా వ్యాపిస్తున్నటువంటి నావెల్ క‌రోనా వెరైస్‌ ఫ్లూ కు కేంద్రం గా ఉన్న‌ వుహాన్ న‌గ‌రం నుండి ప్రజల ను రక్షిత స్థానాల కు తరలించే కార్యకలాపాల ను ఎయ‌ర్ ఇండియా అత్య‌వ‌స‌ర ప్రాతిప‌దిక న చేప‌ట్టింది. ఆ ప్రాంతం లో పైన ప్ర‌స్తావించిన‌టువంటి తీవ్రమైన ప‌రిస్థితుల ను ఎరిగివుండి కూడాను ఎయ‌ర్ ఇండియా వ‌రుస‌ గా రెండు రోజుల పాటు 2020వ సంవ‌త్స‌రం జ‌న‌వ‌రి 31వ తేదీ న మ‌రియు ఫిబ్ర‌వ‌రి 1వ తేదీ న ఎయ‌ర్ ఇండియా జ‌ట్ల తో పాటు ఆరోగ్య మంత్రిత్వ శాఖ యొక్క బృందాల తో కూడిన బి-747 విమాన స‌ర్వీసు లు రెండిటి ని అక్క‌డ‌ కు పంపగా, ఆ విమానాలు ఆ మ‌రుస‌టి రోజు అక్క‌డ నుండి తిరిగి వ‌చ్చాయి.
లాక్ డౌన్ ను ఖచ్చితంగా పాటించాలంటూ పౌరుల కు విజ్ఞ‌ప్తి చేసిన ప్రధాన మంత్రి

దేశం లో విధించిన లాక్ డౌన్ ను ప్రజలు గంభీరంగా తీసుకోకుండా ఉంటున్నారని ప్ర‌ధాన మంత్రి శ్రీ న‌రేంద్ర మోదీ ఈ రోజు న పేర్కొన్నారు. కేంద్ర ప్రభుత్వము మరియు రాష్ట్ర ప్రభుత్వాలు ఇచ్చిన ఆదేశాల ను ఖచ్చితం గా పాటించడం ద్వారా ప్రజలు వారిని మరియు వారి యొక్క కుటుంబ సభ్యుల ను రక్షించుకోవాలి అని శ్రీ మోదీ ట్విటర్ లో విజ్ఞ‌ప్తి చేశారు. ప్రజలు లాక్ డౌన్ ను అనుసరించేటట్టు చూడాలని రాష్ట్ర ప్రభుత్వాలను ఆయన అభ్యర్థించారు. దేశం లో విధించిన లాక్ డౌన్ ను ప్రజలు గంభీరంగా తీసుకోకుండా ఉంటున్నారని ప్ర‌ధాన మంత్రి శ్రీ న‌రేంద్ర మోదీ ఈ రోజు న పేర్కొన్నారు. కేంద్ర ప్రభుత్వము మరియు రాష్ట్ర ప్రభుత్వాలు ఇచ్చిన ఆదేశాల ను ఖచ్చితం గా పాటించడం ద్వారా ప్రజలు వారిని మరియు వారి యొక్క కుటుంబ సభ్యుల ను రక్షించుకోవాలి అని శ్రీ మోదీ ట్విటర్ లో విజ్ఞ‌ప్తి చేశారు. ప్రజలు లాక్ డౌన్ ను అనుసరించేటట్టు చూడాలని రాష్ట్ర ప్రభుత్వాలను ఆయన అభ్యర్థించారు.
దివంగత శ్రీమతి బల్ జీత్ కౌర్ తులసి గారు రాసిన పుస్తకం ‘ద రామాయణ ఆఫ్ శ్రీ గురు గోబింద్ సింహ్ జీ’ ఒకటో ప్రతి ని అందుకొన్న ప్ర‌ధాన మంత్రి

దివంగత శ్రీమతి బల్ జీత్ కౌర్ తులసి గారు రాసిన పుస్తకం ‘ద రామాయణ ఆఫ్ శ్రీ గురు గోబింద్ సింహ్ జీ’ ఒకటో ప్రతి ని ప్ర‌ధాన మంత్రి శ్రీ న‌రేంద్ర మోదీ అందుకొన్నారు. ప్రముఖ న్యాయవాది శ్రీ కె.టి.ఎస్. తులసి గారి మాతృమూర్తి యే శ్రీమతి బల్ జీత్ కౌర్ తులసి గారు. ప్రధాన మంత్రి పలు ట్వీట్ లలో ‘‘ ప్రముఖ న్యాయవాది శ్రీ కె.టి.ఎస్. తులసి గారి మాతృమూర్తి దివంగత శ్రీమతి బల్ జీత్ కౌర్ తులసి గారు రాసిన పుస్తకం ‘ద రామాయణ ఆఫ్ శ్రీ గురు గోబింద్ సింహ్ జీ’ ఒకటో ప్రతి ని అందుకొన్నాను. ఈ గ్రంథాన్ని ఐజిఎన్ సిఎ ప్రచురించింది. మా భేటీ లో పండితుడు శ్రీ కె.టి.ఎస్. తులసి గారు సిఖ్కు మతం తాలూకు పవిత్ర సూత్రాలను గురించి వివరించారు. ఆయన గురుబాణి శబ్దాల ను పఠించారు కూడాను. ఆయన చేసిన ఈ కార్యం నా మనస్సు ను స్పర్శించింది. ఇదుగో ఆడియో ను ఇక్కడ వినగలరు.. https://t.co/0R9z836sLi ’’ అని పేర్కొన్నారు.
ఒడిశా మరియు భారతదేశ తూర్పు ప్రాంతాల సర్వతోముఖ అభివృద్ధి కి ప్రభుత్వం కట్టుబడి ఉంది: ప్రధాన మంత్రి

ప్రధాన మంత్రి శ్రీ నరేంద్ర మోదీ నేడు ఒడిశా లోని బలాంగీర్ ను సందర్శించారు. ఆయన 1500 కోట్ల రూపాయల విలువైన అనేక అభివృద్ధి పథకాల ను ప్రారంభించారు; అలాగే, వివిధ ప్రోజెక్టు లకు శంకుస్థాపనలు చేశారు. ప్రధాన మంత్రి ఈ రోజు ఉదయం రాయ్ పుర్ లో స్వామి వివేకానంద విమానాశ్రయాని కి విచ్చేసి, అక్కడి నుండి బలాంగీర్ కు బయలుదేరారు. బలాంగీర్ లో ఆయన ఝార్సు గూడ మల్టి- మోడల్ లాజిస్టిక్స్ పార్క్ (ఎమ్ఎమ్ఎల్ పి) ని దేశ ప్రజలకు అంకితం చేశారు. ఈ ఎమ్ఎమ్ఎల్ పి ఝార్సు గూడ ను ఆ ప్రాంతాని కి లాజిస్టిక్స్ హబ్ గా మార్చివేయగలుగుతుంది. రైలు ప్రోజెక్టు లకు ఒక ప్రోత్సాహక చర్య గా- బలాంగీర్, బీచుపలీ ల మధ్య 115 కోట్ల రూపాయల అంచనా వ్యయం తో నిర్మాణం జరిగిన నూతన రైల్వే లైను ను శ్రీ మోదీ ప్రారంభించారు. గత మూడు వారాల వ్యవధి లో ఒడిశా ను తాను సందర్శించడం ఇది మూడో సారి అని, ఒడిశా ప్రజల కు తన వచనబద్ధత కు ఇది ఒక నిదర్శనం అని ఆయన చెప్పారు. బలాంగీర్ లో గల రైల్వే యార్డు లో సభికుల ను ఉద్దేశించి ఆయన ప్రసంగిస్తూ, ‘‘ప్రభుత్వం ఒడిశా అభివృద్ధి కి, భారతదేశ తూర్పు ప్రాంతాల వికాసానికి నిరంతర ప్రయత్నాలు చేస్తోంది. బలాంగీర్ లో అభివృద్ధి పథకాల పరంపర ను మొదలుపెట్టడం ఈ దిశ గా వేసిన ఒక అడుగు’’ అన్నారు. నాగావళీ నది మీద నూతన వంతెన ను, బార్ పలీ, దుంగరీపాలీ ల మధ్య మరియు బలాంగీర్, దేవ్ గావ్ ల మధ్య రైలు మార్గాల డబ్లింగ్ పనుల ను, ఝార్సు గుడా- విజయనగరం, సంబల్ పుర్- అంగుల్ లైన్ ల యొక్క 813 కి.మీ. విద్యుదీకరణ జరిగిన మార్గాన్ని దేశ ప్రజల కు ప్రధాన మంత్రి అంకితం చేశారు. ఒడిశా లోని సోన్ పుర్ లో 15.81 కోట్ల రూపాయల అంచనా వ్యయం తో నిర్మాణం జరుగనున్న కేంద్రీయ విద్యాలయ భవనాని కి ప్రధాన మంత్రి శంకుస్థాపన చేశారు. సంధానం మరియు విద్య ల యొక్క ప్రాముఖ్యాన్ని గురించి ఆయన వివరిస్తూ, ‘‘విద్య మానవ వికాసానికి బాట పరుస్తుంది. అయితే, అటువంటి వనరుల ను అవకాశం గా మార్చేటటువంటిదే సంధానం. 6 రైల్వే ప్రోజెక్టు లను ప్రారంభించడం సంధానాన్ని పెంపొందింపచేయడం కోసం మేం చేస్తున్న కృషి. ఇది ప్రజల రాకపోకలను సుగమం చేయగలుగుతుంది; ఖనిజ వనరుల ను పరిశ్రమ కు మరింత అందుబాటు లోకి తీసుకు రాగలుగుతుంది; అంతేకాదు, రైతులు వారి దిగుబడుల ను దూర ప్రాంతాల లోని విపణుల కు తీసుకు పోవడం లో సహాయకారి కాగలుగుతుంది; తద్వారా ఒడిశా పౌరుల జీవన సౌలభ్యాన్ని అధికం చేస్తుంది’’ అని వివరించారు. సంస్కృతి మరియు వారసత్వాల పరిరక్షణ కు తాను కట్టుబడి ఉన్నానని ప్రధాన మంత్రి చెప్తూ, ఇది మన సాంస్కృతిక బంధాలను బలోపేతం చేయగలదని, రాష్ట్రం యొక్క పర్యటక రంగ సామర్థ్యాన్ని పెంపొందించగలదని పేర్కొన్నారు. గంధరాదీ (బౌధ్)లో నీలమాధవ మరియు సిద్ధేశ్వర ఆలయాల జీర్ణోద్ధరణ, ఇంకా నవీనీకరణ సంబంధిత పనుల పట్ల ఆయన హర్షాన్ని వ్యక్తం చేశారు. బలాంగీర్ లో రాణీపుర్ ఝరియల్ కట్టడాల సముదాయం తో పాటు కాలాహాండీ లోని అసుర్ గఢ్ కోట జీర్ణోద్ధరణ, నవీనీకరణ పనులను కూడా ఆయన ప్రారంభించారు.
ఉన్న‌త విద్య సంస్థ‌ల‌కు ప్రవేశ ప‌రీక్ష‌లను నిర్వ‌హించేందుకు నేష‌న‌ల్ టెస్టింగ్ ఏజెన్సీ (ఎన్‌టిఎ) ఏర్పాటుకు ఆమోదం తెలిపిన మంత్రివర్గం

దేశం లోని వివిధ ఉన్న‌త విద్య సంస్థ‌లకు ప్ర‌వేశ ప‌రీక్ష‌ల నిర్వ‌హ‌ణ కోసం ఇండియ‌న్ సొసైటీస్‌ రిజిస్ట్రేషన్ చ‌ట్టం, 1860 కింద ఒక స్వ‌తంత్ర‌ ప్రతిపత్తి కలిగివుండే, స్వ‌యంపోషణ సామర్ధ్యం కలిగి ఉండే జాతీయ టెస్టింగ్ ఏజెన్సీ (ఎన్‌టిఎ)ను ఏర్పాటు చేసేందుకు ప్ర‌ధాన‌ మంత్రి శ్రీ న‌రేంద్ర‌ మోదీ అధ్య‌క్ష‌త‌న స‌మావేశ‌మైన కేంద్ర మంత్రివర్గం ఆమోదం తెలిపింది. ప్ర‌ధాన ల‌క్ష‌ణాలు: · ప్ర‌స్తుతం సిబిఎస్ఇ నిర్వ‌హిస్తున్న వివిధ ప్రవేశ ప‌రీక్ష‌ల‌ను ప్రారంభంలో ఎన్‌టిఎ నిర్వ‌హిస్తుంది. · ఎన్‌టిఎ పూర్తి స్థాయిలో కార్య‌క‌లాపాలు ప్రారంభించిన త‌రువాత ఇత‌ర ప‌రీక్ష‌ల నిర్వ‌హ‌ణ బాధ్య‌త కూడా తీసుకుంటుంది. · అభ్య‌ర్థులకు వారి ప్ర‌తిభ‌ను పూర్తి స్థాయిలో ప్ర‌ద‌ర్శించేందుకు త‌గినంత అవ‌కాశం కల్పించేందుకు సంవత్సరంలో క‌నీసం రెండు సార్లు ఆన్‌లైన్‌ పద్ధతిలో ఎంట్రెన్స్ ప‌రీక్ష‌లను నిర్వ‌హిస్తారు. ·గ్రామీణ ప్రాంతాల విద్యార్థుల అవ‌స‌రాలను తీర్చ‌డం కోసం జిల్లా స్థాయిలోను/జిల్లా కన్నా తక్కువ స్థాయిలోను ఇది కేంద్రాలను ఏర్పాటు చేస్తుంది. వీలైనంత వ‌ర‌కు గ్రామీణ విద్యార్థుల‌కు అవ‌స‌ర‌మైన శిక్ష‌ణను కూడా చేపడుతుంది. నిర్మాణం: – మాన‌వ వ‌న‌రుల శాఖ నియ‌మించిన ఒక ప్ర‌ముఖ విద్యావేత్త ఎన్‌టిఎ కు సారథిగా వ్య‌వ‌హ‌రిస్తారు. – ప్ర‌భుత్వం లోని డైరెక్ట‌ర్ జ‌న‌ర‌ల్ హోదా గ‌ల అధికారి సిఇఒ గా వ్య‌వ‌హ‌రిస్తారు. – ఎన్‌టిఎ సేవ‌లను వినియోగించుకొనే సంస్థ‌ల నుండి ఎంపిక చేసిన స‌భ్యుల‌తో గ‌వ‌ర్న‌ర్ల బోర్డు ను ఏర్పాటు చేస్తారు. – 9 వేర్వేరు విభాగాలకు అధిప‌తులుగా ఉండే విద్యావేత్త‌లు/నిపుణులు డైరెక్ట‌ర్ జ‌న‌ర‌ల్ కు స‌హాయ‌ స‌హ‌కారాలు అందిస్తారు. ఆర్థిక వ‌న‌రులు: ఒకటో సంవత్సరంలో కార్య‌క‌లాపాలు ప్రారంభించ‌డానికి కేంద్ర‌ ప్ర‌భుత్వం ఎన్‌టిఎ కు 25 కోట్ల రూపాయ‌లు ఏక‌ కాలిక గ్రాంటుగా ప్ర‌భుత్వం అంద‌చేస్తుంది. ఆ త‌రువాత నుండి అది ఆర్థికంగా స్వీయపోషణ సామర్థ్యాన్ని సంతరించుకోగలుగుతుంది. ప్ర‌భావం: వివిధ ప్ర‌వేశ ప‌రీక్ష‌ల‌కు హాజ‌ర‌వుతున్న 40 ల‌క్ష‌ల మంది విద్యార్థుల‌కు ఎన్‌టిఎ లాభం చేకూర్చుతుంది. సిబిఎస్ఇ, ఎఐసిటిఇ ల వంటి సంస్థ‌ల భారాన్ని త‌గ్గిస్తుంది. ప్ర‌వేశ‌ ప‌రీక్ష‌ల నిర్వ‌హ‌ణ‌లో విశ్వ‌స‌నీయ‌తను తీసుకురావ‌డంతో పాటు విద్యార్థుల‌ అభిరుచి, తెలివితేటలు, స‌మ‌స్య‌లను ప‌రిష్కరించే సామ‌ర్థ్యాల‌కు ప్ర‌మాణాలు నిర్ణ‌యిస్తుంది. పూర్వరంగం: ప‌లు అభివృద్ధి చెందిన దేశాలలో ఉన్న విధంగానే భార‌త్‌లో కూడా వివిధ పోటీ ప‌రీక్ష‌ల నిర్వ‌హ‌ణ‌కు జాతీయ స్థాయిలో ఒక ప్ర‌త్యేక సంస్థ ఉండాల‌న్న ల‌క్ష్యంతో పూర్తి స్వ‌యం ప్ర‌తిప‌త్తి, స్వీయపోషణ సామ‌ర్థ్యాల‌తో నేష‌న‌ల్ టెస్టింగ్ ఏజెన్సీ (ఎన్‌టిఎ)ను ఏర్పాటు చేయ‌నున్న‌ట్లు ఆర్థిక మంత్రి 2017-18 బ‌డ్జెట్‌ ప్రసంగంలో ప్ర‌క‌టించారు.
ప్ర‌ధాన మంత్రి త‌న ‘కుటుంబం’ – అదే జ‌మ్ము & క‌శ్మీర్ లోని స‌రిహ‌ద్దుల లో గ‌ల సాహ‌సికుల – తో దీపావ‌ళి ని జ‌రుపుకొన్నారు

ప్ర‌ధాన మంత్రి శ్రీ న‌రేంద్ర మోదీ త‌న ఒక‌టో ప‌ద‌వీ కాలం లో మొద‌లుపెట్టిన ఆన‌వాయితీ ని కొన‌సాగిస్తూ ఈ రోజు న దీపావ‌ళి పండుగ ను జ‌మ్ము – క‌శ్మీర్ లోని రజౌరీ జిల్లా లో గ‌ల నియంత్ర‌ణ రేఖ వ‌ద్ద ఉన్న భార‌తీయ సైన్యాని కి చెందిన సైనికుల తో జ‌రుపుకొన్నారు. మంగ‌ళ‌ప్ర‌ద‌మైనటువంటి ఈ ప‌ర్వ‌దినాన్ని ప్ర‌ధాన మంత్రి జ‌మ్ము – క‌శ్మీర్ లోని సైనిక బ‌ల‌గాల తో జ‌రుపుకోవ‌డం ఇప్పటి కి ఇది మూడో సారి. ప్ర‌ధాన మంత్రి ర‌జౌరీ లో ‘హాల్ ఆఫ్ ఫేమ్’ ను సంద‌ర్శించి, పూంచ్ మ‌రియు ర‌జౌరీ సెక్ట‌ర్ ల ను కాపాడ‌టానికి ప్రాణాల ను అర్పించిన శూర సైనికుల కు మరియు ధైర్య‌వంతులైన పౌరుల‌ కు శ్ర‌ద్ధాంజ‌లి ని ఘటించారు. ఆయ‌న ‘హాల్ ఆఫ్ ఫేమ్’ను ‘ప‌రాక్ర‌మ భూమి, ప్రేర‌ణ భూమి, పావ‌న భూమి’ అంటూ అభివ‌ర్ణించారు. ఆ త‌రువాత, ప్ర‌ధాన మంత్రి భార‌తీయ వైమానిక ద‌ళాని కి చెందిన యోధుల‌ ను క‌లుసుకోవ‌డం కోసం ప‌ఠాన్ కోట్ వైమానిక స్థావ‌రాన్ని సంద‌ర్శించారు. జ‌వానుల‌ ను ఉద్దేశించి ప్ర‌ధాన మంత్రి ప్ర‌సంగిస్తూ, దీపావ‌ళి పండుగ ను కుటుంబం తో క‌ల‌సి జ‌రుపుకోవ‌డం కోసం ప్ర‌తి ఒక్క‌రు సుదూర ప్ర‌యాణాల కైనా సరే న‌డుం బిగిస్తార‌ని, అదే మాదిరి గా తాను కూడాను త‌న ప‌రివార స‌భ్యుల తో భేటీ కావ‌డం కోసం త‌ర‌లి వ‌చ్చినట్లు వివ‌రించారు. ప్ర‌ధాన మంత్రి 1947వ సంవ‌త్స‌రం అక్టోబ‌ర్ 27వ తేదీ న సాయుధ ద‌ళాలు చేసిన అత్యున్న‌తమైన‌టువంటి త్యాగాల ను గుర్తు కు తెచ్చుకొన్నారు. ఏటా ఆ రోజు ను ప‌దాతిద‌ళ దినం గా పాటించడం జరుగుతూ వస్తోంది. భార‌తీయ ర‌క్ష‌ణ ద‌ళాల ప‌రాక్ర‌మాన్ని ప్రధాన మంత్రి ప్రశంసిస్తూ, ఇంత‌వ‌ర‌కు అసాధ్యం అనుకొన్న నిర్ణ‌యాల ను కేంద్ర ప్ర‌భుత్వం తీసుకొనేట‌ట్లుగా వారు చేశార‌ని చెప్పారు. దేశ భ‌ద్ర‌త ను ప‌రిర‌క్షించ‌డం లో బ‌ల‌గాల యొక్క ధైర్యాన్ని, ధీరోదాత్తత ను ఆయ‌న ప్ర‌త్యేకం గా ప్ర‌స్తావించారు. వారు అందిస్తున్నటువంటి సుప్రతిష్ఠిత సేవల కు గాను దేశ ప్ర‌జ‌ల పక్షాన వారికి తాను ధ‌న్య‌వాదాలు పలికారు. వారు అందించినటువంటి తోడ్పాటుల కు గుర్తు గా, వారి కి శ్ర‌ద్ధాంజ‌లి ని అర్పించేందుకు ప్ర‌భుత్వం రాజ‌ధాని న‌గ‌రం లో ఒక ప్ర‌తిష్టాత్మ‌క‌మైన‌టువంటి జాతీయ యుద్ధ స్మార‌కాన్ని నెల‌కొల్పేందుకు కృషి చేసింద‌ని ప్ర‌ధాన మంత్రి తెలిపారు. జాతీయ యుద్ధ స్మార‌కాన్ని సంద‌ర్శించే వారి సంఖ్య అంత‌కంత‌కు పెరుగుతూ ఉండ‌టం సాయుధ బ‌ల‌గాల సేవ‌ ల ప‌ట్ల దేశ పౌరులు కనబరుస్తున్న గౌర‌వాని కి నిద‌ర్శ‌నం గా ఉంద‌ని ఆయ‌న అన్నారు. భార‌తీయ ర‌క్ష‌ణ బ‌ల‌గాల ఆధునికీక‌ర‌ణ కు మ‌రియు బ‌లోపేతాని కి ప్ర‌భుత్వం తీసుకొంటున్న చ‌ర్య‌ల ను గురించి ప్ర‌ధాన మంత్రి ఒక్కటొక్క‌టి గా వెల్ల‌డించారు. సైనికుల సంక్షేమాని కి పూచీ ప‌డుతూ ప‌లు చ‌ర్య‌ల ను తీసుకొనేందుకు ప్ర‌భుత్వం క‌ట్టుబ‌డివుంద‌ని కూడా ఆయ‌న తెలిపారు.
వారాణ‌సీ ని 2020వ సంవ‌త్స‌రం ఫిబ్ర‌వ‌రి 16వ తేదీ న సంద‌ర్శించ‌నున్న‌ ప్ర‌ధాన మంత్రి

ప్ర‌ధాన మంత్రి శ్రీ న‌రేంద్ర మోదీ త‌న పార్ల‌మెంట‌రీ నియోజ‌క‌వ‌ర్గమైన వారాణ‌సీ లో 2020వ సంవ‌త్స‌రం ఫిబ్ర‌వ‌రి 16వ తేదీ న ఒక రోజు పర్యటన ను చేపట్టనున్నారు. శ్రీ జ‌గ‌ద్గురు విశ్వారాధ్య‌ గురుకుల్ యొక్క శ‌తాబ్ధి ఉత్స‌వాల ముగింపు కార్య‌క్ర‌మం లో ప్ర‌ధాన మంత్రి పాలుపంచుకోవ‌ల‌సివుంది. 19 భాషల లో శ్రీ సిద్ధాంత్ శిఖామ‌ణి గ్రంథ్‌ యొక్క అనువాద గ్రంథాన్ని మ‌రియు త‌త్సంబంధిత మొబైల్ యాప్ ను కూడా శ్రీ మోదీ ఆవిష్క‌రించ‌నున్నారు. ఆ త‌రువాత పండిత్ దీన్‌ ద‌యాళ్ ఉపాధ్యాయ స్మార‌క కేంద్రాన్ని దేశ ప్ర‌జ‌ల కు శ్రీ న‌రేంద్ర మోదీ అంకితం చేస్తారు. ఈ కార్య‌క్ర‌మం లో భాగం గా పండిత దీన్‌ ద‌యాళ్ ఉపాధ్యాయ యొక్క 63 అడుగుల ఎత్త‌యిన పంచ‌ లోహ విగ్ర‌హాన్ని కూడా ప్ర‌ధాన మంత్రి ఆవిష్క‌రిస్తారు. ఇది ఈ నేత కు దేశం లో కెల్లా అత్యంత పెద్ద‌ విగ్ర‌హం కానున్నది. ఈ విగ్రహాన్ని తీర్చిదిద్దడం కోసం 200 మంది కి పైగా చేతివృత్తుల వారు గ‌డ‌చిన ఒక సంవ‌త్స‌ర కాలం గా రాత్రింబ‌గ‌ళ్ళు శ్ర‌మిస్తూ వ‌చ్చారు. ఈ స్మార‌క కేంద్రం లో పండిత్ దీన్‌ ద‌యాళ్ ఉపాధ్యాయ జీవ‌నాన్ని మ‌రియు అప్ప‌టి కాలాన్ని సూచించేట‌టువంటి రాతి చెక్క‌డం ప‌నులు కూడా చోటు చేసుకొన్నాయి. సుమారు గా 30 మంది ఒడిశా చేతి పని వారు మ‌రియు క‌ళాకారులు గ‌డ‌చిన ఒక సంవ‌త్స‌ర కాలం లో ఈ ప‌థ‌కం ప‌నుల లో నిమ‌గ్నమయ్యారు. ప్ర‌ధాన మంత్రి త‌ద‌నంత‌రం, ఒక సార్వ‌జ‌నిక కార్య‌క్ర‌మం లో పాల్గొని 30కి పైగా ప‌థ‌కాల‌ ను దేశ ప్ర‌జ‌ల‌ కు అంకితం చేస్తారు. వీటిలో కాశీ హిందూ విశ్వ‌విద్యాల‌యం (బిహెచ్‌యు)లో ఏర్పాటు చేసిన 430 ప‌డ‌క‌లు క‌లిగిన సూప‌ర్ స్పెశాలిటి గ‌వ‌ర్‌ామెంట్ హాస్పిటల్, ఇంకా 74 ప‌డ‌క‌ల తో కూడిన మ‌నోరోగ చికిత్స ఆసుప‌త్రి కూడా ఉంటాయి. ఐఆర్ సిటిసి కి చెందిన మ‌హా కాల్ ఎక్స్ ప్రెస్ కు ప్రారంభ సూచ‌కం గా ఒక జెండా ను ప్ర‌ధాన మంత్రి- వీడియో లింక్ ద్వారా- చూపెడతారు. ఈ రైలు 3 జ్యోతిర్లింగ యాత్రా స్థలాల ను క‌లుపుతుంది. అవే- వారాణ‌సీ, ఉజ్జై‌న్ మ‌రియు ఓంకారేశ్వ‌ర్‌. ఈ రైలు దేశం లో రాత్రిపూట ప్ర‌యాణించే మొట్ట‌మొద‌టి ప్రైవేటు రైలు కానున్నది. ప్ర‌ధాన మంత్రి శ్రీ న‌రేంద్ర మోదీ ‘కాశీ ఏక్ రూప్ అనేక్’ను కూడా ప్రారంభించ‌నున్నారు. ఆస్ట్రేలియా, ఇంగ్లండ్ మ‌రియు అమెరికా స‌హా ప్ర‌పంచం లోని వివిధ దేశాల నుండి విచ్చేసే చేతి వృత్తుల వారితోను, కొనుగోలుదారుల తోను ప్ర‌ధాన మంత్రి సంభాషిస్తారు. పండిత్ దీన్ ద‌యాళ్ ఉపాధ్యాయ హ‌స్తక‌ళా సంకుల్ లో రెండు రోజుల పాటు జ‌రిగే ఒక కార్య‌క్ర‌మమే ‘కాశీ ఏక్ రూప్ అనేక్’. ఇందులో ఉత్త‌ర్ ప్ర‌దేశ్ లో వివిధ ప్రాంతాల కు చెందిన ఉత్ప‌త్తుల ను ప్ర‌ద‌ర్శ‌న కు ఉంచుతారు.
శ్రీ గురు నానక్ దేవ్ జీ యొక్క ప్రకాశ్ పర్వ్ సందర్భం లో ప్రజల కు శుభాకాంక్షల ను తెలిపిన ప్రధాన మంత్రి

శ్రీ గురు నానక్ దేవ్ జీ యొక్క ప్రకాశ్ పర్వ్ సందర్భం లో దేశ ప్రజల కు ప్రధాన మంత్రి శ్రీ నరేంద్ర మోదీ శుభాకాంక్షల ను వ్యక్తం చేశారు. ప్రధాన మంత్రి ఒక ట్వీట్ లో – ‘‘శ్రీ గురు నానక్ దేవ్ జీ యొక్క ప్రకాశ్ పర్వ్ సందర్భం లో ఇవే శుభాకాంక్షలు. ఆయన చేసిన మహనీయ బోధన లు ఒక న్యాయపూర్ణమైనటువంటి సమాజాన్ని మరియు దయాభరితమైనటువంటి సమాజాన్ని నిర్మించడం కోసం మనం పడుతున్న ప్రయాసల లో మనకు మార్గదర్శనం చేస్తూ ఉండు గాక.’’ అని పేర్కొన్నారు.
గురు నానక్ జయంతి నాడు శ్రీ గురు నానక్ దేవ్ గారికి ప్రధాన మంత్రి ప్రణామం

గురు నానక్ జయంతి నాడు శ్రీ గురు నానక్ దేవ్ గారికి ప్రధాన మంత్రి శ్రీ నరేంద్ర మోదీ నమస్కరించారు. ‘‘గురు నానక్ జయంతి నాడు పూజనీయ శ్రీ గురు నానక్ దేవ్ గారికి మనం ప్రణమిల్లుదాం. ఆయన పవిత్రమైన భావ పరంపరను జ్ఞప్తికి తెచ్చుకొందాం’’ అని ప్రధాన మంత్రి తన సందేశంలో పేర్కొన్నారు.
సౌదీ అరేబియా లో మ‌క్కా స‌మీపం లో బ‌స్సు దుర్ఘ‌ట‌న కారణం గా ప్రాణ‌ న‌ష్టం జ‌ర‌గ‌డం ప‌ట్ల సంతాపం తెలిపిన ప్ర‌ధాన మంత్రి

సౌదీ అరేబియా లో మ‌క్కా స‌మీపం లో బ‌స్సు దుర్ఘ‌ట‌న కారణం గా ప్రాణ‌ న‌ష్టం జ‌ర‌గ‌డం ప‌ట్ల ప్ర‌ధాన మంత్రి శ్రీ న‌రేంద్ర మోదీ సంతాపాన్ని వ్వక్తం చేశారు. ‘‘సౌదీ అరేబియా లోని మ‌క్కా లో ఒక బ‌స్సు ప్రమాదాని కి గురైందన్న వార్త తెలిసి వ్యథాభరితుడినయ్యాను. మృతుల కుటుంబాల కు ఇదే నా సంతాపం. క్ష‌త‌గాత్రులు త్వ‌రిత‌ గ‌తి న కోలుకోవాల‌ని ప్రార్థిస్తున్నాను’’ అని ప్ర‌ధాన మంత్రి పేర్కొన్నారు.
స‌వ‌రించిన అంచ‌నా వ్య‌యం రూ.2904.04 కోట్ల‌తో మ‌య‌న్మార్‌లో క‌లాదాన్ మ‌ల్టి మోడ‌ల్ ట్రాన్సిట్ ట్రాన్స్‌పోర్ట్ ప్రాజెక్టు అమ‌లు

ప్ర‌ధాని శ్రీ న‌రేంద్ర‌ మోదీ నాయ‌క‌త్వంలో స‌మావేశ‌మైన కేంద్ర కేబినెట్ మ‌య‌న్మార్‌లో క‌లాదాన్ మ‌ల్టి మోడ‌ల్ ట్రాన్సిట్ ట్రాన్స్‌పోర్ట్ ప్రాజెక్టును స‌వ‌రించిన అంచ‌నా వ్య‌యం 2904.04 కోట్ల రూపాయ‌ల‌తో చేప‌ట్టేందుకు ఆమోద‌ ముద్ర వేసింది. భార‌త ఈశాన్య ప్రాంత రాష్ట్రాల‌కు ప్ర‌త్యామ్యాయ అనుసంధాన మార్గం ఏర్ప‌డ‌డంతో పాటు ఈశాన్య రాష్ట్రాల‌ ఆర్థికాభివృద్ధిలో ఈ ప్రాజెక్టు స‌హాయ‌కారిగా ఉంటుంది. భార‌త‌, మ‌య‌న్మార్‌ల మ‌ధ్య ఆర్థిక‌, వాణిజ్య‌, వ్యూహాత్మ‌క బంధాల‌కు ఇది కీల‌కంగా నిలుస్తుంది. నేప‌థ్యం భార‌త తూర్పు తీరంలోని రేవుల నుంచి మ‌య‌న్మార్‌కు స‌ర‌కు ర‌వాణా, ఈశాన్య రాష్ట్రాల‌ నుంచి మ‌య‌న్మార్ మీదుగా వ‌స్తు ర‌వాణా కోసం క‌లాదాన్ మ‌ల్టి మోడ‌ల్ ట్రాన్సిట్ ట్రాన్స్‌పోర్ట్ ప్రాజెక్టును సంయుక్తంగా చేప‌ట్టాల‌ని భార‌త‌, మ‌య‌న్మార్ గుర్తించాయి. ఈ ప్రాజెక్టు మ‌య‌న్మార్‌లోని సిట్వె పోర్ట్‌ను భార‌త మ‌య‌న్మార్ స‌రిహ‌ద్దుతో అనుసంధానం చేస్తుంది.ఈశాన్య భార‌తం నుంచి వివిధ ర‌కాల ఉత్ప‌త్తుల ఎగుమ‌తికి స‌ముద్ర మార్గాన్ని అందుబాటులోకి తెస్తుంది. దీని వ‌ల్ల సిలిగురి కారిడార్‌పై ఒత్తిడి త‌గ్గుతుంది. ప్ర‌త్యామ్నాయ మార్గం ఏదీ లేక‌పోవ‌డం వ‌ల్ల ఈ ప్రాజెక్టు భార‌త ఆర్థిక‌, వాణిజ్య‌, వ్యూహాత్మ‌క బంధంతో పాటుగా మ‌య‌న్మార్ అభివృద్ధికి, భార‌త్‌తో ఆర్థిక స‌మ‌గ్ర‌త‌కు ఇది స‌హాయ‌కారిగా నిలుస్తుంది. దీనికి రాజ‌కీయ‌, వ్యూహాత్మ‌క ప్రాధాన్య‌త ఉండ‌డంతో మ‌య‌న్మార్‌కు గ్రాంట్ మంజూరు చేయ‌డం ద్వారా దీన్ని అమ‌లుప‌రుస్తారు. 2003 ఏప్రిల్‌లో పోర్టులు, అంత‌ర్గ‌త జ‌ల‌మార్గాల ద్వారా జ‌ల‌ర‌వాణా వ్య‌వ‌స్థ ఏర్పాటుకు, 2005 మార్చిలో రోడ్డు మార్గం ఏర్పాటుకు అధ్య‌య‌నం చేసిన రైల్వే శాఖ అనుబంధ సంస్థ రైట్స్ ఒక స‌మ‌గ్ర ప్రాజెక్టు నివేదిక రూపొందించింది. క‌లాదాన్ న‌ది మీదుగా సిట్వె పోర్ట్ నుంచి క‌లెట్వాకు 225 కిలోమీట‌ర్ల నిడివి గ‌ల జ‌ల‌మార్గం, త‌దుప‌రి ద‌శ‌లో భార‌త, మ‌య‌న్మార్‌ల మ‌ధ్య 62 కిలోమీట‌ర్ల నిడివి గ‌ల రోడ్డు మార్గాన్ని నిర్మించేందుకు రైట్స్ ప్ర‌తిపాద‌న‌లు చేసింది. 2008 మార్చిలో జ‌రిగిన కేంద్ర కేబినెట్ స‌మావేశంలో 535.91 కోట్ల రూపాయ‌ల వ్య‌యంతో ఈ ప్రాజెక్టుకు అనుమ‌తి ఇచ్చారు.
భ‌ద్ర‌త‌, స‌హ‌కారంపై భార‌త్ – జ‌ర్మ‌నీల మ‌ధ్య అవ‌గాహ‌న ఒప్పందం

ప్ర‌ధాన‌మంత్రి శ్రీ న‌రేంద్ర‌మోదీ అధ్య‌క్ష‌త‌న జ‌రిగిన కేంద్ర మంత్రివ‌ర్గ స‌మావేశం – భ‌ద్ర‌త‌, స‌హ‌కారం అంశంపై భార‌త్ – జ‌ర్మ‌నీల మ‌ధ్య ఒక అవ‌గాహ‌నా పూర్వ‌క ఒప్పందం (ఎం.ఓ.యు) కోసం అనుమ‌తి తెలిపింది. ఈ ఎం.ఓ.యు ద్వైపాక్షిక సంబంధాల‌ను స‌మాచారం, నైపుణ్యం, ఉత్త‌మ సాంకేతిక విజ్ఞానాల ప‌ర‌స్ప‌ర మార్పిడి ద్వారా మ‌రింత ప‌టిష్టం చేయ‌నుంది. అంతేకాకుండా ఉగ్ర‌వాదంపై పోరు, మాద‌క ద్ర‌వ్యాల అక్ర‌మ ర‌వాణా, సీమాంత‌ర నేరాల నిరోధానికి ఎంత‌గానో ఉప‌యోగ‌ప‌డ‌నుంది.